Diari Oficial de la Generalitat Valenciana


Sumari del DOGV 9041, del 15-03-2021 (2021/2641)

Informació pública de l'aprovació de l'informe ambiental i territorial estratègic de la modificació puntual número 23 del Pla general d'ordenació urbana.
---------------------------------------------------------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2641


Data del document
:   08-03-2021

Organisme emissor
:   Ajuntament d'Almàssera

Tipus de document
:   Anunci

Descriptors 

:   * Almàssera
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 23 del Pla general d'ordenació urbana. [2021/2641]  
Per acord del Ple de la corporació en la sessió celebrada el dia 3 de març de 2021, es va adoptar el següent acord, la part resolutiva del qual es transcriu a continuació:  
  
«Primer. Segons estableix l'article 51 LOTUP, d'acord amb els criteris de l'annex VIII d'aquesta llei, la modificació núm. 23 del PGOU avaluada no té incidència en el model territorial vigent en el municipi d'Almàssera, és el procediment d'avaluació ambiental simplificada el procedent per a determinar que la proposta de modificació del PGOU núm. 23 no presenta efectes significatius sobre el medi ambient, i que té incidència només en les determinacions de l'ordenació detallada i no en la xarxa primària de comunicacions U-C.E-2 (FGV) perquè es limita al trasllat d'un pas a nivell «Al-5», que afecta una xicoteta zona verda que no va computar quan es va aprovar el PGOU d'Almàssera. Per tant, s'aprova l'informe ambiental i territorial estratègic, per model simplificat.  
Segon. Publicar anunci de l'informe ambiental i territorial estratègic favorable de la modificació del PGOU núm. 23 en el Diari Oficial de la Generalitat Valenciana, de conformitat amb el que es preveu en l'article 51.7 de la LOTUP.  
Tercer. Sotmetre el document de Modificació puntual del PGOU núm. 23 d'Almàssera a informació pública per un període de 45 dies, de conformitat amb el que es preveu en l'article 57 LOTUP, pels mitjans contemplats en l'article 53 d'aquesta llei, mitjançant l'enviament del corresponent anunci al Diari Oficial de la Generalitat Valenciana, premsa escrita de gran difusió, Portal de Transparència i tauler d'edictes municipal, per a la posada a la disposició del públic i el necessari tràmit d'audiència a Ferrocarrils de la Generalitat.  
Quart. Convalidar les actuacions administratives efectuades quant a les consultes a organismes afectats i sol·licitar-les a les entitats subministradores, d'acord amb la legislació sectorial.  
Cinqué. Una vegada concloses les anteriors actuacions, el pla serà sotmés a l'aprovació definitiva pel Ple de l'Ajuntament, si és el cas, tenint en compte els tràmits anteriors i el procediment establit legalment.  
Sisé. El present acord d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciós-administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Seté. El present acord d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla.  
  
Si, a conseqüència dels informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i, mitjançant una resolució de l'alcalde, se sotmetran a informació pública pel termini de vint dies, acompanyats dels informes i al·legacions que sustenten la modificació proposada.  
  
L'acord d'aprovació definitiva, juntament amb el text refós de les seues normes urbanístiques, es publicaran, perquè entren en vigor, en el Butlletí Oficial de la Província.»  
  
Almàssera, 8 de març de 2021.- L'alcalde: Ramón Puchades Bort.